OpenLLM-France/wikimedia huggingface dataset:
# Cymbospondylus

Cymbospondylus és un gènere ictiosaures, un dels primers que va existir a mitjan període Triàsic.
Aquest rèptil marí, d'una longitud aproximada de 6 a 10 metres, tenia 2 parells d'aletes i una cua semblant a la de les anguiles. Era l'ictiosure menys semblant als peixos, ja que no posseïa l'aleta dorsal. Tenia el crani corbat i les dents afilades per menjar rèptils, amfibis primitius i cefalòpodes tals com l'ammonits. Els seus fòssils han estat trobats a Nevada (EUA) i Alemanya.

## Referències

* ↑ Dixon, Dougal. The Complete Book of Dinosaurs (en anglès). Hermes House, 2006. ISBN 0681375787.
# Sopuerta

Sopuerta o Garape és un municipi de la província de Biscaia, País Basc, pertanyent a la comarca d'Encartaciones.
El seu nom significa "sota el port", referint-se al Port de Las Muñecas. Per això, en euskera es va traduir com Garape. Fonèticament és més proper el nom Sokortua (hort del racó). En el seu terme municipal està el barri d'Avellaneda, seu foral de la Casa de Juntes de les Encartaciones de Biscaia. El conjunt monumental de la Casa de Juntes és del segle xiv, reformat en el segle xx, en el qual es troba el Museu de Les Encartaciones.

## Personatges il·lustres

* Daniel Ruiz-Bazán (1951): futbolista internacional de l'Athletic Club de Bilbao.
* Koldo Saratxaga (1947): enginyer i directiu empresarial.
* Nicolás Castaño (1836-1926): comerciant i banquer radicat en Cienfuegos (Cuba). Va pastar una de les majors fortunes de l'illa.
* Luis de las Casas (1745-1800): militar i governador de Cuba
* Francisco Cepeda (1906-1935): primer ciclista en morir en cursa al Tour de França
# Rubena

Rubena és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos.

## Demografia

Evolució demogràfica :
| 1991 | 1996 | 2001 | 2004 | 2006 | 2007 |
| 165 | 157 | 172 | 176 | 194 | 187 |
# Premi Knuth

El Premi Donald Ervin Knuth és un premi que s'atorga a tots aquells que realitzen contribucions destacades sobre els fonaments de ciències de la computació. El seu nom es deu al matemàtic Donald Knuth.
El Premi Knuth s'atorga cada un any i mig des 1996, i inclou, a més del distintiu, una aportació de 5 mil dòlars. El premi és donat per l'ACM SIGACT ( Association for Computing Machinery s Special Interest Group on Algorithms and Computing Theory) i l'Institut d'Enginyers Elèctrics i Electrònics (IEEE). Les condecoracions es realitzen alternativament al Simpòsium en Teoria de Computació de l'ACM i la Conferència en Fonaments de Ciències de Computació de la IEEE, dues de les conferències més prestigioses en l'àrea de teoria de la computació.
Així com el Premi Gödel reconeix als autors d'articles destacats, el Premi Knuth es dona als investigadors per la seva important aportació general a l'àrea.

## Guardonats

* 1996 - Andrew Chi-Chih Yao
* 1997 - Leslie Valiant
* 1999 - László Lovász
* 2000 - Jeffrey Ullman
* 2002 - Christos Papadimitriou
* 2003 - Miklós Ajtai
* 2005 - Mihalis Yannakakis
* 2007 - Nancy Lynch
* 2008 - Volker Strassen
* 2010 - David Johnson
* 2011 - Ravi Kannan
* 2012 – Leonid Levin

## Referències

* ↑ «Microsoft Researcher to Receive ACM SIGACT Knuth Prize — Association for Computing Machinery». Arxivat de l'original el 2011-04-29. [Consulta: 6 abril 2014].
* ↑ «ACM press release, 22 d'agost de 2012». Arxivat de l'original el 2016-03-03. [Consulta: 6 abril 2014].
# Nogometni Klub Rudar Velenje

El Nogometni Klub Rudar Velenje és un club eslovè de futbol de la ciutat de Velenje.

## Palmarès

* Lliga eslovena de futbol:
** 1976-77, 1990-91
* Copa eslovena de futbol:
** 1979-80, 1997-98
* Segona Divisió eslovena:
** 2003-04, 2004-05, 2007-08
* Copa MNZ Celje:
** 1991-92, 2003-04, 2004-05

## Referències

* ↑ «Klubi» (en eslovè). Football Association of Slovenia official website. [Consulta: 29 juliol 2016].
* ↑ «Slovenia - List of Cup Finals». rsssf. [Consulta: 9 abril 2017].
* ↑ «Članski Pokal - Rudar končal prevlado Krškega» (en eslovè). MNZ Celje, 29-04-2004. Arxivat de l'original el 14 de maig 2004. [Consulta: 23 octubre 2016].
* ↑ «Rudar drugič zapored prvak (page 16)» (en eslovè). Naš čas, 09-06-2005. [Consulta: 30 desembre 2016].

## Enllaços externs

* Web oficial (eslovè)
* PrvaLiga perfil (eslovè)
# Villers-au-Tertre

Villers-au-Tertre és un municipi francès, situat a la regió dels Alts de França, al departament del Nord. L'any 2006 tenia 599 habitants. Limita al nord amb Erchin, a l'est amb Monchecourt, al sud-est amb Fressain i al sud-oest amb Bugnicourt.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2007 |
| 429 | 456 | 454 | 481 | 621 | 655 | 608 | 599 |
| Des de 1962: població sense dobles comptes ||||||||

## Administració

Llista d'alcaldes :
| Període | Identitat |
| 1971-1994 | Jean-Baptiste Gay |
| 1994-2007 | Daniel Collignon |
| 2007- | Patrick Mercier |
# Villers-aux-Vents

Villers-aux-Vents és un municipi francès situat al departament del Mosa i a la regió del Gran Est. L'any 2007 tenia 134 habitants.

## Demografia
### Població

El 2007 la població de fet de Villers-aux-Vents era de 134 persones. Hi havia 44 famílies, de les quals 8 eren unipersonals (8 dones vivint soles i 8 dones vivint soles), 12 parelles sense fills i 24 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 46 eren l'habitatge principal de la família, 1 era una segona residència i 2 estaven desocupats. 48 eren cases i 1 era un apartament. Dels 46 habitatges principals, 41 estaven ocupats pels seus propietaris i 5 estaven llogats i ocupats pels llogaters; 1 tenia dues cambres, 1 en tenia tres, 11 en tenien quatre i 33 en tenien cinc o més. 45 habitatges disposaven pel capbaix d'una plaça de pàrquing. A 10 habitatges hi havia un automòbil i a 34 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villers-aux-Vents el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 8 | 60 a 64 | 0 |
| 0 | 55 a 59 | 4 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 4 |
| 4 | 35 a 39 | 8 |
| 4 | 30 a 34 | 4 |
| 8 | 25 a 29 | 4 |
| 0 | 20 a 24 | 0 |
| 4 | 15 a 19 | 4 |
| 0 | 10 a 14 | 4 |
| 0 | 5 a 9 | 8 |
| 4 | 0 a 4 | 4 |

## Economia

El 2007 la població en edat de treballar era de 88 persones, 70 eren actives i 18 eren inactives. De les 70 persones actives 64 estaven ocupades (35 homes i 29 dones) i 6 estaven aturades (3 homes i 3 dones). De les 18 persones inactives 8 estaven jubilades, 7 estaven estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa alimentària i 1 d'una empresa financera.
L'any 2000 a Villers-aux-Vents hi havia 11 explotacions agrícoles que ocupaven un total de 567 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Villers-aux-Vents a l'INSEE.
* Évolution et structure de la population Fitxa amb el detall de dades de Villers-aux-Vents a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cymbopteryx

Cymbopteryx és un gènere d'arnes de la família Crambidae.

## Taxonomia

* Cymbopteryx diffusa Munroe, 1974
* Cymbopteryx extralinea (Dyar in Dyar, 1914)
* Cymbopteryx fuscimarginalis Munroe, 1961
* Cymbopteryx pseudobelialis Munroe, 1974
* Cymbopteryx unilinealis (Barnes & McDunnough, 1918)

## Referències

* ↑ «GlobIZ search». Global Information System on Pyraloidea. [Consulta: 11 setembre 2019].
# Sor (geomorfologia)

Un sor (kazakh: сор; turcman: шор) és una depressió tancada sense drenatge característica dels deserts de l'Àsia central, que es troba especialment al Kazakhstan. La zona de sor s'inunda estacionalment, on forma un llac, que es converteix en un aiguamoll salat d'interior i després una salina a mesura que s'asseca.
El terme forma part d'alguns topònims del Kazakhstan, com ara Aralsor, Ajibaissor, Kharassor, Sorkol, Soraixa, Altybaysor i Sor Tuzbair.

## Descripció

Un sor es forma a la plana de zones àrides o deserts. Les fortes pluges estacionals que solen tenir lloc a la primavera fan que l'aigua s'acumuli al fons de la depressió. El llac intermitent es caracteritza per una línia de costa ben definida. A mesura que s'acosta l'estiu, el llac s'asseca ràpidament a causa de les temperatures càlides, on forma una salina amb una capa de sal de gruix variable. A les zones planes i seques, l'aigua subterrània és a prop de la superfície.
Encara que normalment un sor es troba lluny de la vora del mar, una gola a la costa sud del Kultuk mort tenia les característiques d'un sor i era coneguda com "Sor Kaydak". No obstant això, en les últimes dècades va perdre la seva línia costanera distintiva a causa de l'augment del nivell del Mar Caspi i s'ha convertit en una aiguamoll salí.

## Flora

Situat en zones d'escassa vegetació, el típic paisatge sor és força àrid. Els halòfits resistents com Halocnemum es troben entre les úniques espècies capaces de créixer en aquest entorn.

## Referències

* 1 2 «Sistema tradicional kazakh de categories, conceptes i noms etnogràfics». Enciclopèdia nacional kazakh [Almati], 2014, pàg. 226.
* ↑ Sor Tuzbair
* ↑ Aubakirov, J.; Abdrakhmanov, S.; Bazarbayev, K. «Diccionari geogràfic explicatiu rus-kazakh». Acadèmia de Ciències de l'RSS de Kazakhstan. Institut d'Estudis Lingüístics. Departament de Geografia Física. S. K. Kenesbaeva [[[Alma-Atà]]], 1966, pàg. 204.
* ↑ Соколов, А. А.. «История развития гидрографической сети СССР». A: Гидрография СССР (en rus). Гидрометеоиздат, 1952.
* ↑ Zonn, Igor S.; Kosarev, Aleksey N.; Glantz, Michael H.; Kostianoy, Andrey G. The Caspian Sea Encyclopedia, p. 156.

## Vegeu també

* Aiguamoll salat d'interior
* Solontxac

## Enllaços externs

* Colors del llac salat, Kazakhstan Arxivat 2023-01-23 a Wayback Machine.
# SKB

SKB té els següents significats:
* Sportsklubben Brann, club de futbol de la ciutat de Bergen, a Noruega
* Federació Surinamesa de Corfbol (del seu nom en neerlandès Surinaamse Korfbal Bond), organisme rector del corfbol al Surinam
* Unió dels Comunistes a Bulgària (del seu nom en búlgar Съюз на Комунистите в България transliterat Sayuz na Komunistite b Balgariya), partit polític de Bulgària
* Biblioteca Nacional de Suècia (del seu nom en suec Stockholms Kungliga Biblioteket), biblioteca nacional de Suècia
* Companyia sueca de gestió de combustible nuclear i residus (del seu nom en suec Svensk KärnBränslehantering), companyia dedicada a la gestió de l'energia nuclear de Suècia
* Servei de Suport Comú (del seu nom en alemany StreitKräfteBasis), branca de logística de les forces armades d'Alemanya
* Sh-K-Boom Records, companyia discogràfica amb seu a Nova York, als Estats Units
* Oficina de dissenys especials (del seu nom en rus Специальное Конструкторское Бюро transliterat Spetsialnoe Konstruktorskoe Biuro), equip d'enginyers de la Unió Soviètica
* SKB-Bank (de l'acrònim en rus Свердловский Коммерческий Банк transliterat Sverdlovskii Kommertxeskii Bank), banc amb seu a Iekaterinburg, a Rússia
* .skb també és l'extensió dels fitxers de format del programari SketchUp
# Port Jervis

Port Jervis és una població dels Estats Units a l'estat de Nova York. Segons el cens del 5 billion tenia 8.860 habitants.

## Demografia

Segons el cens del 2000, Port Jervis tenia 8.860 habitants, 3.533 habitatges, i 2.158 famílies. La densitat de població era de 1.346,8 habitants per km².
Dels 3.533 habitatges en un 32,4% hi vivien nens de menys de 18 anys, en un 39,9% hi vivien parelles casades, en un 15,6% dones solteres, i en un 38,9% no eren unitats familiars. En el 32,6% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,15.
Per edats la població es repartia de la següent manera: un 27,8% tenia menys de 18 anys, un 8,4% entre 18 i 24, un 28,3% entre 25 i 44, un 20,3% de 45 a 60 i un 15,2% 65 anys o més.
L'edat mitjana era de 36 anys. Per cada 100 dones de 18 o més anys hi havia 86 homes.
La renda mitjana per habitatge era de 30.241 $ i la renda mitjana per família de 35.481 $. Els homes tenien una renda mitjana de 31.851 $ mentre que les dones 22.274 $. La renda per capita de la població era de 16.525 $. Entorn del 14,2% de les famílies i el 24,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port Jervis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Port Jervis». American Fact Finder. Oficina del Cens dels Estats Units, 12-01-2010.
# Lebanon (Pennsilvània)

Lebanon és una població dels Estats Units a l'estat de Pennsilvània. Segons el cens del 2000 tenia 24.461 habitants.

## Demografia

Segons el cens del 2000, Lebanon tenia 24.461 habitants, 10.266 habitatges, i 6.056 famílies. La densitat de població era de 2.254 habitants/km².
Dels 10.266 habitatges en un 28,4% hi vivien nens de menys de 18 anys, en un 38,7% hi vivien parelles casades, en un 15% dones solteres, i en un 41% no eren unitats familiars. En el 35,4% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3.
Per edats la població es repartia de la següent manera: un 25% tenia menys de 18 anys, un 8,4% entre 18 i 24, un 29,5% entre 25 i 44, un 20,5% de 45 a 60 i un 16,6% 65 anys o més.
L'edat mediana era de 36 anys. Per cada 100 dones de 18 o més anys hi havia 90,8 homes.
La renda mediana per habitatge era de 27.259 $ i la renda mediana per família de 34.045 $. Els homes tenien una renda mediana de 26.957 $ mentre que les dones 20.162 $. La renda per capita de la població era de 15.584 $. Entorn del 12,8% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lebanon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Lebanon». American Fact Finder. Oficina del Cens dels Estats Units, 12-01-2010.
# Verge I

Verge I o Virgo I és una galàxia satèl·lit extremadament feble de la Via Làctia. Va ser descoberta a la Mesura Estratègica de Subaru. Verge I té una magnitud visual absoluta de -0,8, convertint-la en la galàxia menys lluminosa confirmada fins ara. La galàxia té un radi de 124 anys llum (mig radi de llum 38 pc), cosa que significa que és massa gran per ser un cúmul globular. Cetus II és més fosc, però és massa petit per ser classificat com a galàxia. Verge I o Virgo I és més fosc que Segue 1, l'anterior galàxia més tènue coneguda. La distància fins a Virgo I és de 87 kiloparsecs (280.000 a.l.).

## Referències

* 1 2 Masashi Chiba «A new Milky Way satellite discovered in the Subaru/Hyper Suprime-Cam survey» (en anglès). Astrophysical Journal, 1, 14-11-2016, pàg. 21–21. DOI: 10.3847/0004-637X/832/1/21.
* ↑ «Record-breaking faint satellite galaxy of the Milky Way discovered». PhysOrg, 22-11-2016. [Consulta: 24 novembre 2016].
* ↑ Homma, Daisuke; Chiba, Masashi; Okamoto, Sakurako; Komiyama, Yutaka; Tanaka, Masayuki The Astrophysical Journal, 832, 1, 14-11-2016, pàg. 21. arXiv: 1609.04346. Bibcode: 2016ApJ...832...21H. DOI: 10.3847/0004-637X/832/1/21.
# Verge Maria-Mater Dolorosa (El Greco, Tipus-II)

La Verge Maria o Mater Dolorosa, Tipus-II, d'El Greco, és força diferent del Tipus-I realitzat per aquest mateix pintor. Lamentablement, i a diferència del Tipus-I, no ha arribat fins als nostres dies cap obra considerada completament autógrafa del mestre.
D'acord amb Harold Wethey, la millor versió és la de la Gemäldegalerie (Berlín).

## Anàlisi de l'obra

A diferència del Tipus-I, Maria dirigeix el rostre i la mirada a la dreta. També veiem les seves mans, que están posades en una postura de pregària. Cobreix el seu cap amb un vel de color clar, i vesteix un mantell verd, que destaca sobre un fons marró fosc.

## Versions

* Gemäldegalerie (Berlín); Oli sobre llenç; 62 x 42 cm.; La millor versió, segons Harold E. Wethey, obra d'El Greco amb col·laboració de l'obrador; 1585-90 ca.;
* Museu Lázaro Galdiano; Oli sobre llenç; 42 x 35 cm.; Còpia;
* Col·lecció Família Thyssen-Bornemisza (abans?); Oli sobre llenç; 65 x 50 cm.; Còpia del S.XVII; El seu estat era mediocre, però es va restaurar l'any 1962.
* Beverly Hills; col·lecció privada;

## Vegeu també

* Verge Maria-Mater Dolorosa (El Greco, Tipus-I)

## Bibliografia

* Wethey, Harold Edwin; El Greco y su Escuela (Volumen (II); Ediciones Guadarrama; Madrid-1967

## Enllaços externs

* https://www.bildindex.de/document/obj02557301?medium=gg0949_029

## Referències

* ↑ Wethey, Harold E. Obra citada, p.80.
* ↑ Wethey, Harold E. Obra citada, p.206.
# SKN St. Pölten (femení)

L'Sportklub Niederösterreich St. Pölten és un equip de futbol femení austríac, amb seu a St. Pölten.
L'equip femení es va formar l'any 2006 com club ASV Spratzern, després de 2013 a 2016 va jugar amb el nom de FSK St. Pölten-Spratzern. Es van connectar amb el club masculí per a la temporada 2016-17. Actualment l'equip competeix a l'ÖFB-Frauenliga, la lliga de futbol femení de primer nivell a Àustria. L'equip va guanyar la Copa Nacional de l'ÖFB el 2013 i el 2014, i va aconseguir doblets consecutius de lliga i copa del 2015 al 2019. El 2022, després que es reprenguessin les dues competicions (anulada la lliga el 2020 i la Copa el 2020 i 2021) va repetir doblet. El 2021 només va poder disputar la lliga, que va guanyar.

## Història

Història de la temporada :
| Temporada | Lliga | Nivell | Posició |
| 2006/07 | Gebietsliga Oest | IV | 1. |
| 2007/08 | NÖN-Frauenliga | III | 5. |
| 2008/09 | NÖN-Frauenliga | III | 1. |
| 2009/10 | 2. Lliga Ost | II | 1. |
| 2010/11 | 2. Lliga Ost | II | 1. |
| 2011/12 | ÖFB-Frauenliga | I | 2. |
| 2012/13 | ÖFB-Frauenliga | I | 2. |
| 2013/14 | ÖFB-Frauenliga | I | 2. |
| 2014/15 | ÖFB-Frauenliga | I | 1. |
| 2015/16 | ÖFB-Frauenliga | I | 1. |
| 2016/17 | ÖFB-Frauenliga | I | 1. |
| 2017/18 | ÖFB-Frauenliga | I | 1. |
| 2018/19 | ÖFB-Frauenliga | I | 1. |
| 2020/21 | ÖFB-Frauenliga | I | 1. |
| 2021/22 | ÖFB-Frauenliga | I | 1. |
| 2022/23 | ÖFB-Frauenliga | I | 1. |
| Fons verd: promoció ||||
L'ASV Spratzern es va fundar el 1920 i el 2006 es va crear una secció femenina del club.
L'equip va ascendir a la lliga de primer nivell la temporada 2010-11. La temporada 2012-13 van aconseguir un primer lloc per darrere de l'SV Neulengbach, suficient per assegurar-se el segon lloc d'Àustria que dona accés a la Lliga de Campions Femenina de la UEFA. Van jugar els vuitens de final de la Lliga de Campions 2013-14, però van ser derrotades pel Sassari Torres d'Itàlia.
L'equip va ser rebatejat el 2013 per incloure la ciutat més gran de St. Pölten i FSK es va centrar en ser un club femení.
L'any 2015 l'equip va guanyar el seu primer campionat. El seu títol va posar fi a una ratxa de dotze anys de victòria de Neulengbach.
El 2016 l'equip es va connectar a l'SKN St. Pölten.

## Honors

* 7 títols de l'ÖFB-Frauenliga: 2014-2015, 2015-2016, 2016-2017, 2017-2018, 2018-2019, 2020-2021, 2021-2022
* 8 títols de l'ÖFB Ladies Cup: 2013, 2014, 2015, 2016, 2017, 2018, 2019, 2022

## Referències

* ↑ «Hauptmenü». www.noefv.at. Arxivat de l'original el 2015-09-29. [Consulta: 25 juliol 2022].
* ↑ «Austria (Women) 2010/11». www.rsssf.com.
* ↑ «Neuer Spielplan für "neue" Teams - News - ÖFB Frauenliga - Frauen - fanreport.com - Amateurfußball in Österreich».
* ↑ m.b.H., STANDARD Verlagsgesellschaft. «St. Pölten-Spratzern ist erstmals Meister».
* ↑ «Spratzerner Frauen spielen künftig für den SKN (Spratzern Women play for SKN in future)» (en alemany). noe.orf.at, 18-06-2016. [Consulta: 20 maig 2017].

## Enllaços externs

* SKN St. Pölten Arxivat 2018-09-15 a Wayback Machine. a fussballoesterreich.at (alemany)
* SKN St. Pölten a weltfussball.at (alemany)
* SKN St. Pölten a soccerdonna.de (alemany)
# Nivell d'energia

Un nivell d'energia o nivell energètic és una quantitat estable d'energia, que un sistema físic pot tenir; el terme s'utilitza més comunament fent referència a la configuració electrònica d'electrons, en àtoms o molècules. Segons la teoria quàntica, només certs nivells d'energia són possibles; com més alt és el nivell energètic on l'electró està situat, més gran és la seva energia potencial.
Hem de pensar amb els nivells energètics com a graons d'una escala, separats per distàncies desiguals. Una pilota (a la realitat seria un electró), situada al graó més baix tindrà una energia potencial petita, per tant serà un estat poc energètic. La pilota no és estable entremig de dos graons, no hi han estats intermedis, ha d'estar forçosament situada en un graó. Podem fer pujar la pilota un o més graons, subministrant-l'hi energia, i quan fem baixar la pilota un o més graons, allibera energia.
El conjunt de tots els nivells energètics d'un sistema s'anomena espectre energètic
Un estat energètic o estat energètic molecular és la suma dels components electrònic, vibrational, i rotacional, de manera que:
    $E=E_{electronic}+E_{vibracional}+E_{rotacional}$
Les energies específiques d'aquests components depenen de l'estat energètic on estigui l'electró i de la substància.

## Descripció

* Cada capa d'electrons pot contenir un nombre màxim d'electrons.
* Aquest nombre màxim és $2n^{2}$ : el primer nivell 2 electrons, el segon nivell 8 electrons, el tercer nivell 18 electrons...
* L'energia potencial és zero a distància infinita del nucli o molècula, per tant els estats energètics dels electrons tenen energia potencial negativa.

## Vegeu també

* Principi d'exclusió de Pauli.
* Norma de Born.
* Principi d'Aufbau.
* Normes de Hund.

## Referències

* ↑ «Energy Levels in Atoms» (en anglès). cas.sdss.org. [Consulta: 3 maig 2017].
* ↑ «What is an Energy Level of an Atom? - Definition & Equation - Video & Lesson Transcript | Study.com» (en anglès). study.com/academy. [Consulta: 3 maig 2017].
# Likavka

Likavka és un poble i municipi d'Eslovàquia que es troba a la regió de Žilina, al centre-nord del país. El 2022 tenia 2.926 habitants. És documentat per primera vegada el 1315.

## Referències

* ↑ «Žilinský kraj (Slovakia): Districts, Towns and Municipalities» (en anglès), 15-04-2023. [Consulta: 27 gener 2024].